|  |
| --- |
| Številka: 007-85/2018/23 |
| Ljubljana, 10. 12. 2018 |
| EVA 2018-2330-0049 |
| GENERALNI SEKRETARIAT VLADE REPUBLIKE SLOVENIJEgp.gs@gov.si |
| ZADEVA: Uredba o izvajanju državne javne službe na osuševalnih in namakalnih sistemih – predlog za obravnavo  |
| 1. Predlog sklepov vlade: |
| Na podlagi četrtega odstavka 113. člena v zvezi s prvim odstavkom 115. b. člena, tretjega odstavka 114. člena in 118. člena ter za izvajanje 127. člena Zakona o kmetijstvu (Uradni list RS, št. [45/08](http://www.uradni-list.si/1/objava.jsp?sop=2008-01-1978), [57/12](http://www.uradni-list.si/1/objava.jsp?sop=2012-01-2416), [90/12](http://www.uradni-list.si/1/objava.jsp?sop=2012-01-3528) – ZdZPVHVVR, [26/14](http://www.uradni-list.si/1/objava.jsp?sop=2014-01-1069), [32/15](http://www.uradni-list.si/1/objava.jsp?sop=2015-01-1327), [27/17](http://www.uradni-list.si/1/objava.jsp?sop=2017-01-1446) in 22/18) je Vlada Republike Slovenije na …..…… seji dne ………... sprejela naslednji SKLEP:Vlada Republike Slovenije je izdala Uredbo o izvajanju državne javne službe na osuševalnih in namakalnih sistemih in jo objavi v Uradnem listu Republike Slovenije.Stojan Tramte generalni sekretarSklep prejmejo:* Ministrstvo za kmetijstvo, gozdarstvo in prehrano
* Služba Vlade Republike Slovenije za zakonodajo
 |
| **2. Predlog za obravnavo predloga zakona po nujnem ali skrajšanem postopku v državnem zboru z obrazložitvijo razlogov:** |
| (Navedite razloge, razen za predlog zakona o ratifikaciji mednarodne pogodbe, ki se obravnava po nujnem postopku – 169. člen Poslovnika državnega zbora.) |
| **3.a Osebe, odgovorne za strokovno pripravo in usklajenost gradiva:** |
| * Tadeja Kvas - Majer, generalna direktorica Direktorata za kmetijstvo,
* Leon Ravnikar, vodja Sektorja za urejanje kmetijskega prostora in zemljiške operacije
 |
| **3.b Zunanji strokovnjaki, ki so sodelovali pri pripravi dela ali celotnega gradiva:** |
| (Navedite osebno ime zunanjega strokovnjaka ali firmo in naslov pravne osebe, ki je sodelovala pri pripravi predloga predpisa ali splošnega akta za izvrševanje javnih pooblastil.(Navedite s tem povezane stroške, ki bremenijo javnofinančna sredstva ali navedite, da sodelovanje strokovnjaka ni povezano z javnofinančnimi izdatki.) |
| **4. Predstavniki vlade, ki bodo sodelovali pri delu državnega zbora:** |
| (Navedite imena in priimke ter funkcije ali nazive.) |
| 5. Kratek povzetek gradiva: |
| S spremembo zakona, ki ureja kmetijstvo in zakona, ki ureja kmetijska zemljišča je potrebno urediti državno službo za upravljanje in vzdrževanje osuševalnih in namakalnih sistemov (v nadaljevanju: državna javna služba). Do sedaj je to področje urejala Uredba o načinu izvajanja javne službe upravljanja in vzdrževanja hidromelioracijskih sistemov (Uradni list RS, št. 31/14 in 91/15), ki bo s sprejemom Uredbe načinu izvajanja državne javne službe upravljanja in vzdrževanja osuševalnih ter državnih namakalnih sistemov (v nadaljevanju; Uredba) prenehala veljati. V uredbi so podrobneje navedene naloge državne javne službe, vsebina programa upravljanja in programa vzdrževanja. Uredba določa vsebino zahtevka za izplačilo za upravljanje in za vzdrževanje ter poročila. Uredba je pripravljena v duhu zmanjševanja administrativnih ovir. |
| 6. Presoja posledic za: |
| a) | javnofinančna sredstva nad 40.000 EUR v tekočem in naslednjih treh letih | **DA** |
| b) | usklajenost slovenskega pravnega reda s pravnim redom Evropske unije | DA |
| c) | administrativne posledice | NE |
| č) | gospodarstvo, zlasti mala in srednja podjetja ter konkurenčnost podjetij | NE |
| d) | okolje, vključno s prostorskimi in varstvenimi vidiki | NE |
| e) | socialno področje | NE |
| f) | dokumente razvojnega načrtovanja:* nacionalne dokumente razvojnega načrtovanja
* razvojne politike na ravni programov po strukturi razvojne klasifikacije programskega proračuna
* razvojne dokumente Evropske unije in mednarodnih organizacij
 | NE |
| 7.a Predstavitev ocene finančnih posledic nad 40.000 EUR:Ni finančnih posledic, ki niso načrtovane v proračunu.V sklopu NRP 2330-17-0014 so na proračunski postavki 243010 predvidena sredstva za izvajanje državne javne službe. Sredstva se predvidijo na podlagi sprejetega programa upravljanja za posamezno leto.V sklopu NRP 2330-17-0017 se na namenski proračunski postavki 822710 predvidena sredstva v višini 1.025.000 EUR za izvajanje vzdrževanja osuševalnih in državnih namakalnih sistemih. Sredstva se stekajo na proračunsko postavko na podlagi vsakoletne odmere o višini sredstev za redno vzdrževanje osuševalnih in državnih namakalnih sistemov. |

|  |
| --- |
| I. Ocena finančnih posledic, ki niso načrtovane v sprejetem proračunu |
|  | Tekoče leto (t) | t + 1 | t + 2 | t + 3 |
| Predvideno povečanje (+) ali zmanjšanje (**–**) prihodkov državnega proračuna  |  |  |  |  |
| Predvideno povečanje (+) ali zmanjšanje (**–**) prihodkov občinskih proračunov  |  |  |  |  |
| Predvideno povečanje (+) ali zmanjšanje (**–**) odhodkov državnega proračuna  |  |  |  |  |
| Predvideno povečanje (+) ali zmanjšanje (**–**) odhodkov občinskih proračunov |  |  |  |  |
| Predvideno povečanje (+) ali zmanjšanje (**–**) obveznosti za druga javnofinančna sredstva |  |  |  |  |
| II. Finančne posledice za državni proračun |
| II.a Pravice porabe za izvedbo predlaganih rešitev so zagotovljene: |
| Ime proračunskega uporabnika  | Šifra in naziv ukrepa, projekta | Šifra in naziv proračunske postavke | Znesek za tekoče leto (t) | Znesek za t + 1 |
| PU 2330 | 2330-17-0014Hidromelioracije 2017 - 2021 | 243010 Zemljiške operacije | 221.140 | 221.140 |
| PU 2330 | 2330-17-0017Vzdrževanje hidromelioracijskih sistemov 2017 -2021 | 822710 Vzdrževanje hidromelioracijskih sistemov | 1.025.000 | 1.025.000 |
|  |  |  |  |  |
| SKUPAJ | **1.246.140** | 1.246.140 |
| II.b Manjkajoče pravice porabe bodo zagotovljene s prerazporeditvijo: |
| Ime proračunskega uporabnika  | Šifra in naziv ukrepa, projekta | Šifra in naziv proračunske postavke  | Znesek za tekoče leto (t) | Znesek za t + 1  |
|  |  |  |  |  |
|  |  |  |  |  |
| SKUPAJ |  |  |
| II.c Načrtovana nadomestitev zmanjšanih prihodkov in povečanih odhodkov proračuna: |
| Novi prihodki | Znesek za tekoče leto (t) | Znesek za t + 1 |
|  |  |  |
|  |  |  |
|  |  |  |
| SKUPAJ |  |  |
| **OBRAZLOŽITEV:**1. **Ocena finančnih posledic, ki niso načrtovane v sprejetem proračunu**
2. **Finančne posledice za državni proračun**

**II.a Pravice porabe za izvedbo predlaganih rešitev so zagotovljene:**/**II.b Manjkajoče pravice porabe bodo zagotovljene s prerazporeditvijo:**/**II.c Načrtovana nadomestitev zmanjšanih prihodkov in povečanih odhodkov proračuna:**/ |
| **7.b Predstavitev ocene finančnih posledic pod 40.000 EUR:**(Samo če izberete NE pod točko 6.a.)**Kratka obrazložitev** |
| **8. Predstavitev sodelovanja z združenji občin:** |
| Vsebina predloženega gradiva (predpisa) vpliva na:* + pristojnosti občin,
	+ delovanje občin,
	+ financiranje občin.
 | NE |
| Gradivo (predpis) je bilo poslano v mnenje: * Skupnosti občin Slovenije SOS: NE
* Združenju občin Slovenije ZOS: NE
* Združenju mestnih občin Slovenije ZMOS: NE

Predlogi in pripombe združenj so bili upoštevani:* v celoti,
* večinoma,
* delno,
* niso bili upoštevani.

Bistveni predlogi in pripombe, ki niso bili upoštevani. |
| **9. Predstavitev sodelovanja javnosti:** |
| Gradivo je bilo predhodno objavljeno na spletni strani predlagatelja: | DA |
| (Če je odgovor NE, navedite, zakaj ni bilo objavljeno.) |
| (Če je odgovor DA, navedite:Datum objave: 30. 3. 2018V razpravo so bili vključeni: * Kmetijsko gozdarska zbornica Slovenije,
* Sindikat kmetov Slovenije
* predstavniki zainteresirane javnosti
* predstavniki strokovne javnosti.

Mnenja, predlogi in pripombe z navedbo predlagateljev (imen in priimkov fizičnih oseb, ki niso poslovni subjekti, ne navajajte):Upoštevani so bili:* **v celoti,**
* večinoma,
* delno,
* niso bili upoštevani.

Bistvena mnenja, predlogi in pripombe, ki niso bili upoštevani, ter razlogi za neupoštevanje:Poročilo je bilo dano ……………..Javnost je bila vključena v pripravo gradiva v skladu z Zakonom o …, kar je navedeno v predlogu predpisa.) |
| **10. Pri pripravi gradiva so bile upoštevane zahteve iz Resolucije o normativni dejavnosti:** | DA |
| **11. Gradivo je uvrščeno v delovni program vlade:** | DA |
|  Dr. Aleksandra Pivec ministrica |

 **PREDLOG EVA 2018-2330-0049**

Na podlagi četrtega odstavka 113. člena v zvezi s prvim odstavkom 115. b. člena, tretjega odstavka 114. člena in 118. člena ter za izvajanje 127. člena Zakona o kmetijstvu (Uradni list RS, št. [45/08](http://www.uradni-list.si/1/objava.jsp?sop=2008-01-1978), [57/12](http://www.uradni-list.si/1/objava.jsp?sop=2012-01-2416), [90/12](http://www.uradni-list.si/1/objava.jsp?sop=2012-01-3528) – ZdZPVHVVR, [26/14](http://www.uradni-list.si/1/objava.jsp?sop=2014-01-1069), [32/15](http://www.uradni-list.si/1/objava.jsp?sop=2015-01-1327), [27/17](http://www.uradni-list.si/1/objava.jsp?sop=2017-01-1446) in 22/18) izdaja Vlada Republike Slovenije

**UREDBO**

**o izvajanju državne javne službe na osuševalnih in namakalnih sistemih**

1. člen

(vsebina)

Ta uredba podrobneje določa naloge državne javne službe upravljanja in vzdrževanja osuševalnih sistemov ter naloge upravljanja, vzdrževanja in delovanja državnih namakalnih sistemov (v nadaljnjem besedilu: državna javna služba), način izvajanja državne javne službe, financiranje, dolžnosti izvajalca državne javne službe, vsebino pogodbe, program upravljanja in programe vzdrževanja osuševalnih in državnih namakalnih sistemov, območje in obdobje izvajanja državne javne službe ter način poročanja.

2. člen

(uporaba)

(1) Ta uredba se uporablja za upravljanje in vzdrževanje osuševalnih sistemov, ki so vpisani v evidenco osuševalnih in namakalnih sistemov v skladu z zakonom, ki ureja kmetijstvo.

(2) Ta uredba se uporablja za upravljanje, vzdrževanje in delovanje državnih namakalnih sistemov, ki so vpisani v evidenco osuševalnih in namakalnih sistemov v skladu z zakonom, ki ureja kmetijstvo.

(3) Ta uredba se ne uporablja za vodno infrastrukturo in vodna zemljišča, katerih vzdrževanje se opravlja po predpisih, ki urejajo gospodarske javne službe na področju urejanja voda.

3. člen

(pomen izrazov)

Izrazi, uporabljeni v tej uredbi, pomenijo:

* podizvajalec je oseba, ki za državno javno službo opravlja določene naloge vzdrževanja oziroma upravljanja osuševalnih in državnih namakalnih sistemov;
* program upravljanja je program, ki zajema naloge upravljanja osuševalnih in državnih namakalnih sistemov;
* program vzdrževanja je program, ki zajema posamezna opravila, potrebna na posameznem osuševalnem in državnem namakalnem sistemu.

4. člen

(območje izvajanja državne javne službe)

Državna javna služba se izvaja na območju Republike Slovenije.

5. člen

(izvajalec državne javne službe)

(1) Izvajalec državne javne službe (v nadaljnjem besedilu: izvajalec) se imenuje z odločbo ministrstva, pristojnega za kmetijstvo (v nadaljnjem besedilu: ministrstvo), za obdobje sedmih let.

(2) Izvajalec iz prejšnjega odstavka lahko za opravljanje nalog upravljanja s podizvajalcem, registriranim za opravljanje nalog upravljanja iz 6. člena te uredbe in izbranim po predpisih o javnem naročanju, sklene pogodbo o izvajanju določenih nalog upravljanja, vendar največ za 20 odstotkov predvidenih letnih ur iz naslova nalog upravljanja.

(3) Izvajalec iz prvega odstavka lahko za opravljanje rednega in investicijskega vzdrževanja s podizvajalcem, registriranim za opravljanje nalog vzdrževanja iz 8. člena te uredbe in izbranim po predpisih o javnem naročanju, sklene pogodbo o izvajanju določenih nalog vzdrževanja.

6. člen

(naloge upravljanja)

(1) Naloge upravljanja osuševalnih in državnih namakalnih sistemov mora izvajalec opravljati tako, da je zagotovljeno načelo učinkovitosti in gospodarnosti delovanja osuševalnih in državnih namakalnih sistemov.

(2) Izvajalec upravlja tudi z zemljišči v lasti Republike Slovenije, na katerih so objekti in naprave, ki so potrebni za delovanje osuševalnih in državnih namakalnih sistemov, na katerih se izvaja državna javna služba. Ta zemljišča, skupaj z objekti in napravami preidejo v upravljavstvo izvajalca s sklepom Vlade Republike Slovenije, sprejetim v skladu z zakonom, ki ureja stvarno premoženje države in samoupravnih lokalnih skupnosti.

(3) Poleg nalog iz 127. člena Zakona o kmetijstvu (Uradni list RS, št. [45/08](http://www.uradni-list.si/1/objava.jsp?sop=2008-01-1978), [57/12](http://www.uradni-list.si/1/objava.jsp?sop=2012-01-2416), [90/12](http://www.uradni-list.si/1/objava.jsp?sop=2012-01-3528) – ZdZPVHVVR, [26/14](http://www.uradni-list.si/1/objava.jsp?sop=2014-01-1069), [32/15](http://www.uradni-list.si/1/objava.jsp?sop=2015-01-1327), [27/17](http://www.uradni-list.si/1/objava.jsp?sop=2017-01-1446) in 22/18) mora izvajalec opravljati naslednje naloge:

1. pripravo letnega programa upravljanja osuševalnih in državnih namakalnih sistemov iz 7. člena te uredbe;
2. pripravo letnih programov vzdrževanja posameznih osuševalnih in državnih namakalnih sistemov iz 9. člena te uredbe;
3. nadzor nad delovanjem osuševalnih in državnih namakalnih sistemov;
4. pripravo poročil iz 13. člena te uredbe;
5. notranjo upravno in vsebinsko kontrolo izvajanja državne javne službe;
6. spremljanje in analizo delovanja državne javne službe ter pripravo poročil o delu s spremljanjem kazalnikov;
7. sodelovanje z drugimi ministrstvi in izvajalci drugih javnih služb, razvojno-strokovnih nalog ali raziskovalnega dela ter z organizacijami, katerih delo se nanaša na delovanje državne javne službe, in
8. druge naloge, opredeljene v letnem programu upravljanja osuševalnih in državnih namakalnih sistemov.

(4) Naloge upravljanja osuševalnih in državnih namakalnih sistemov se opravljajo v skladu s programom izvajanja državne javne službe na osuševalnih in namakalnih sistemih za obdobje 2019 – 2025 iz priloge 1, ki je sestavni del te uredbe ter v skladu z letnim programom upravljanja iz 7. člena te uredbe.

7. člen

(letni program upravljanja)

(1) Izvajalec pripravi letni program upravljanja osuševalnih in državnih namakalnih sistemov na podlagi izhodišč ministrstva, ki vsebuje zlasti:

1. pregled stanja;
2. pravne podlage;
3. namen, letne cilje in kazalnike za doseganje letnih ciljev;
4. vrsto in opis nalog upravljanja skupaj s predvidenim letnim obsegom ur dela;
5. finančni načrt upravljanja in
6. dinamiko izvajanja letnega programa upravljanja osuševalnih in državnih namakalnih sistemov.

(2) Letni program upravljanja izvajalec pošlje ministrstvu v soglasje, in sicer najpozneje do 15. decembra tekočega leta za naslednje koledarsko leto.

(3) V letnem programu upravljanja morajo biti jasno označene naloge, ki jih bo izvajal podizvajalec.

(4) Izvajalec opravlja naloge iz prvega odstavka tega člena na podlagi potrjenega letnega programa upravljanja.

8. člen

(naloge vzdrževanja)

(1) Naloge vzdrževanja osuševalnih in državnih namakalnih sistemov mora izvajalec opravljati tako, da se zagotavlja nemoteno, učinkovito in gospodarno delovanje v skladu z njihovo namembnostjo. Naloge vzdrževanja osuševalnih in državnih namakalnih sistemov se opravljajo v okviru rednega delovanja in vzdrževanja (v nadaljnjem besedilu: redno vzdrževanje) ter investicijskega vzdrževanja.

(2) Naloge rednega vzdrževanja osuševalnih in državnih namakalnih sistemov se opredelijo v letnih programih vzdrževanja iz 9. člena te uredbe, za vsak posamezen osuševalni sistem in državni namakalni sistem.

(3) Če se na posameznem osuševalnem ali državnem namakalnem sistemu z rednimi vzdrževalnimi deli ne more zagotoviti nemoteno delovanje sistema, se izvede potrebno investicijsko vzdrževanje. Dela, ki so potrebna v okviru investicijskega vzdrževanja, se opredelijo v letnem programu vzdrževanja iz 9. člena te uredbe.

(4) Naloge vzdrževanja osuševalnih in državnih namakalnih sistemov se opravljajo v skladu s programom izvajanja državne javne službe na osuševalnih in namakalnih sistemih za obdobje 2019 – 2025 iz priloge 1, ki je sestavni del te uredbe ter v skladu z letnimi programi vzdrževanja iz 9. člena te uredbe.

9. člen

(letni program vzdrževanja za posamezni osuševalni sistem in državni namakalni sistem)

(1) Letni program vzdrževanja za posamezni osuševalni sistem in državni namakalni sistem vsebuje:

1. osnovne podatke o sistemu;
2. opis dejanskega stanja sistema;
3. opredeljene letne cilje vzdrževanja s kazalniki;
4. vrsto in obseg predvidenih nalog vzdrževanja;
5. finančni načrt vzdrževanja z zagotovljenim virom financiranja;
6. dinamiko izvajanja letnega programa vzdrževanja in
7. pri osuševalnih sistemih tudi grafično prilogo z označitvijo lokacije in vrste predvidenih nalog vzdrževanja.

(2) Program vzdrževanja letno pripravi izvajalec. En izvod letnega programa vzdrževanja za naslednje koledarsko leto izvajalec pošlje ministrstvu najpozneje do 1. novembra tekočega leta.

10. člen

(financiranje nalog upravljanja)

(1) Naloge upravljanja osuševalnih in državnih namakalnih sistemov iz 6. člena te uredbe se v skladu z zakonom, ki ureja kmetijstvo, financirajo iz proračuna Republike Slovenije v skladu z razpoložljivimi sredstvi v posameznem proračunskem letu.

(2) V posameznem letu se lahko na predlog izvajalca zmanjša ali poveča obseg nalog upravljanja glede na dejansko višino razpoložljivih sredstev v tem letu.

(3) Izvajalec mora glede na zmanjšan ali povečan obseg nalog upravljanja iz prejšnjega odstavka in ob upoštevanju razpoložljivih sredstev pripraviti spremembe letnega programa upravljanja in jih poslati ministrstvu v soglasje.

(4) Izplačila za opravljene naloge upravljanja iz 6. člena te uredbe se izvajajo na podlagi zahtevkov. Zahtevku se priložita poročilo o opravljenih nalogah upravljanja in specifikacija stroškov. Po opravljenem notranjem preverjanju pošlje izvajalec ministrstvu skupni zahtevek, ministrstvo pa znesek v skladu s pogodbo o izvajanju državne javne službe nakaže na transakcijski račun izvajalca.

(5) Stroški, ki se nanašajo na upravno in tehnično delo ter delo uprave, vključno z materialnimi stroški, ki so potrebni za delovanje in izvajanje državne javne službe, morajo biti prikazani na stroškovnem mestu državne javne službe in drugih stroškovnih mestih na podlagi ključa delitve stroškov v programu upravljanja iz 7. člena te uredbe.

(6) Če izvajalec opravi manj, kot je določeno v programu upravljanja iz 7. člena te uredbe, se sredstva iz proračuna sorazmerno zmanjšajo, izplačajo se le sredstva za plačilo izvedenih nalog. Dovoljeno odstopanje od izvedbe nalog iz 6. člena te uredbe je največ 15 odstotkov skupne vrednosti nalog v letnem programu upravljanja osuševalnih in državnih namakalnih sistemov.

(7) Če izvajalec opravi več, kot je določeno v veljavnem programu upravljanja iz 7. člena te uredbe, se kritje stroškov za povečani obseg dela ne prizna v breme proračuna Republike Slovenije.

(8) Znesek povračila, ki ga za izvajanje nalog državne javne službe prejme izvajalec, ne sme presegati zneska, potrebnega za plačilo stroškov, ki so nastali pri izpolnjevanju obveznosti iz programa upravljanja iz 7. člena te uredbe.

(9) Izvajalec mora ob ugotovitvi nenamenske porabe proračunskih sredstev sredstva vrniti v proračun Republike Slovenije skupaj z zakonitimi zamudnimi obrestmi.

11. člen

(financiranje nalog vzdrževanja)

(1) Naloge vzdrževanja osuševalnih in državnih namakalnih sistemov iz 8. člena te uredbe se financirajo v skladu z zakonom, ki ureja kmetijska zemljišča.

(2) Posamezna dela, ki so v korist rednega in investicijskega vzdrževanja osuševalnega in državnega namakalnega sistema, lahko v skladu z zakonom, ki ureja kmetijstvo, sofinancira tudi lokalna skupnost ali druga pravna ali fizična oseba.

(3) V posameznem letu se lahko na predlog izvajalca zmanjša ali poveča obseg nalog vzdrževanja glede na dejansko višino razpoložljivih sredstev v posameznem letu.

(4) Izvajalec mora glede na zmanjšan ali povečan obseg nalog vzdrževanja iz prejšnjega odstavka in ob upoštevanju razpoložljivih sredstev pripraviti spremembe oziroma dopolnitve programa vzdrževanja ter jih poslati ministrstvu.

(5) Izvajalec mora ob ugotovitvi nenamenske porabe proračunskih sredstev sredstva vrniti v proračun Republike Slovenije skupaj z zakonitimi zamudnimi obrestmi.

(6) Izplačila za opravljene naloge vzdrževanja iz 8. člena te uredbe se izvajajo na podlagi zahtevka, ki vsebuje poročilo izvajalca o izvedenih delih z zapisnikom o nadzoru in prevzemu izvedenih del vzdrževanja z opredelitvijo vrste in količine del, ki ga podpišeta izvajalec in podizvajalec. Pri osuševalnih sistemih je treba obvezno priložiti tudi grafično prilogo z označeno lokacijo in vrsto izvedenih del.

(7) Ob nenadnem prenehanju delovanja osuševalnega ali državnega namakalnega sistema izvajalec z obrazloženim predlogom za preprečitev nastanka večje škode zaprosi ministrstvo za dodatna sredstva. Če namensko zbrana sredstva ne zadoščajo, se založijo iz integralne postavke proračuna Republike Slovenije. Lastniki ali zakupniki kmetijskih zemljišč na območju osuševalnega in državnega namakalnega sistema ta sredstva vrnejo nazaj v proračun Republike Slovenije sorazmerno s površino območja osuševalnega in državnega namakalnega sistema.

12. člen

(pogodbena razmerja)

(1) Medsebojna razmerja med izvajalcem in ministrstvom se podrobneje uredijo s pogodbo o izvajanju državne javne službe, ki jo podpišeta minister, pristojen za kmetijstvo, ter izvajalec.

(2) Pogodba se sklene za obdobje sprejetega proračuna Republike Slovenije v obsegu razpoložljivih proračunskih sredstev, namenjenih za izvajanje državne javne službe.

(3) Pogodba mora vsebovati zlasti:

1. natančno opredelitev nalog državne javne službe;
2. začetek veljavnosti in trajanje pogodbe;
3. finančno vrednost pogodbe in vir financiranja;
4. rok za izvajalca za oddajo zahtevkov;
5. rok za plačilo zahtevkov;
6. sankcije v primeru kršitve pogodbe in
7. način spreminjanja in dopolnjevanja pogodbe.

13. člen

(poročila o izvajanju programov)

(1) Izvajalec mora voditi ločeno evidenco o opravljenih delih iz programa upravljanja iz 7. člena te uredbe in programa vzdrževanja iz 9. člena te uredbe, ki mora vsebovati delovodnik podizvajalca o opravljenih delih.

(2) Izvajalec mora ministrstvu poslati letno poročilo o upravljanju in letno poročilo o vzdrževanju za vsak posamezen osuševalni sistem in državni namakalni sistem do konca februarja tekočega leta za preteklo leto.

(3) Letno poročilo o upravljanju mora vsebovati natančen opis opravljenih nalog po programu upravljanja iz 7. člena te uredbe ter ugotovitve in predloge za nadaljnje delo pri delovanju osuševalnih in državnih namakalnih sistemov. Letnemu poročilu je treba priložiti tudi letna poročila o upravljanju in vzdrževanju za vsak posamezen osuševalni sistem in državni namakalni sistem.

(4) Letno poročilo o upravljanju iz drugega odstavka tega člena mora vsebovati:

* obrazložitev porabe sredstev;
* povzetek stanja in splošno oceno doseganja ciljev iz letnega programa upravljanja;
* zbirnik opravljenih posameznih nalog vzdrževanja osuševalnih in državnih namakalnih sistemov;
* obrazložitev opravljenih nalog upravljanja in
* predloge za nadaljnje delo.

(5) Letno poročilo o upravljanju in vzdrževanju za posamezni osuševalni sistem in državni namakalni sistem iz drugega odstavka tega člena mora vsebovati:

* povzetek stanja in splošno oceno doseganja ciljev iz letnega programa rednega vzdrževanja;
* opis stanja pred vzdrževanjem in po njem;
* prikaz predvidenih in izvedenih nalog vzdrževanja ter
* ugotovitve in predloge.

14. člen

(prehodna določba)

Ministrstvo pozove dosedanjega izvajalca, Sklad kmetijskih zemljišč in gozdov Republike Slovenije, k predložitvi vloge za imenovanje za izvajalca državne javne službe.

15. člen

(prenehanje veljavnosti in uporaba)

Z dnem uveljavitve te uredbe preneha veljati Uredba o načinu izvajanja javne službe upravljanja in vzdrževanja hidromelioracijskih sistemov (Uradni list RS, št. 31/14 in 91/15), uporablja pa se do 31. decembra 2018.

16. člen

(začetek veljavnosti in začetek uporabe)

Ta uredba začne veljati naslednji dan po objavi v Uradnem listu Republike Slovenije, uporabljati pa se začne 1. januarja 2019.

Št.

Ljubljana, … 2018

EVA 2330-2018-0049

Vlada Republike Slovenije

 Marjan Šarec

 predsednik

**Priloga: Program državne javne službe na osuševalnih in namakalnih sistemih za obdobje 2019 - 2025**

Osuševalni in državni namakalni sistemi so bili zgrajeni po večini v 80. in 90. letih prejšnjega stoletja. Namenjeni usposobitvi kmetijskih zemljišč za učinkovito kmetijsko pridelavo, s tem, da načrtno vplivajo na režim vlage v tleh. Zakonsko opredeljuje osuševalne in državne namakalne sisteme Zakon o kmetijskih zemljiščih (Uradni list RS, št. 71/11 – uradno prečiščeno besedilo,58/12, 27/16, 27/12 – ZKme-1D in 79/17; v nadaljevanju: ZKZ).

S sprejetjem Uredbe o načinu izvajanja javne službe upravljanja in vzdrževanja hidromelioracijskih sistemov (Uradni list RS, št. 31/14, 91/15 – v nadaljevanju: Uredba) so vsi osuševalni in namakalni sistemi prešli v upravljanje javne službe upravljanja in vzdrževanja hidromelioracijskih sistemov. Javno službo opravlja Sklad kmetijskih zemljišč in gozdov Republike Slovenije (v nadaljevanju: Sklad) že od leta 2012.

Državna javna služba na osuševalnih in namakalnih sistemih se opravlja na podlagi Zakona o kmetijstvu (Uradni list RS, št. 45/08, 57/12, 90/12 – ZdZPVHVVR, 26/14, 32/15, 27/17 in 22/18: v nadaljevanju: ZKme).

**Cilji državne javne službe na osuševalnih in namakalnih sistemih**

Bistveni strateški cilji državne javne službe na osuševalnih in namakalnih sistemih so:

* učinkovito upravljanje osuševalnih in namakalnih sistemov;
* zagotavljanje najmanj obstoječega stanja habitatnih tipov in populacij vrst;
* sodelovanje z državnimi organi in organizacijami zaradi učinkovitejšega upravljanja;
* izboljšati ali ohraniti delovanje osuševalnih in namakalnih sistemov.

Financiranje državne javne službe na osuševalnih in namakalnih sistemih se zagotavlja iz Proračuna Republike Slovenije ali iz drugih virov ter z delnim ali celotnim plačilom uporabnikov storitev. Sredstva za vzdrževanje osuševalnih in državnih namakalnih sistemov do terciarnega omrežja na podlagi ZKZ zagotavljajo lastniki oziroma zakupniki kmetijskih zemljišč znotraj osuševalnih ali državnih namakalnih sistemov v sorazmerju s površino zemljišč. Zbiranje sredstev za redno delovanje in vzdrževanje se izvaja preko odmere Finančne uprave Republike Slovenije Zbrana sredstva se porabijo izključno za namene vzdrževanja in rednega delovanja na določenem osuševalnem ali državnem namakalnem sistemu, v skladu s sprejetimi programi vzdrževanja. Sredstva za vzdrževanje, redno in investicijsko vzdrževanje, se lahko zagotavljajo tudi iz drugih virov.

**Naloge državne javne službe na osuševalnih in namakalnih sistemih**

Naloge državne javne službe na osuševalnih in namakalnih sistemih so opredeljene v 127. členu ZKme

Upravljanje obsega naslednje naloge:

* načrtovanje in izvajanje upravljanja in
* priprava letnega programa upravljanja in letnega programa vzdrževanja.

Obrazložitev:

Skladno s programom javne službe se obseg nalog javne službe za posamezno leto določi z letnim programom upravljanja in programi vzdrževanja, ki jih sprejme izvajalec državne javne službe na osuševalnih in namakalnih sistemih. Letni program upravljanja izvajalec predlaga v potrditev ministrstvu in morajo vsebovati: opredeljene cilje nalog upravljanja; aktivnosti ali naloge oziroma storitve upravljanja skupaj s predvidenim letnim obsegom dela; obseg in vire financiranja nalog upravljanja; dinamiko izvajanja letnega programa upravljanja.

Izvajalec pripravi program vzdrževanja za vsak osuševalni ali namakalni sistem posebej. Program vzdrževanja mora vsebovati: vrsto in obseg predvidenih vzdrževalnih del; opredeljene cilje opravljanja vzdrževanja; obseg in vire financiranja vzdrževanja; dinamiko izvajanja programa vzdrževanja.

* priprava letnih analiz in poročil za ministrstvo

Obrazložitev:

Vsakoletno izvajalec za ministrstvo pripravi letna poročila in analize svojega dela ter letna poročila o stanju osuševalnih in državnih namakalnih sistemov, ki jih ima v upravljanju. Izvajalec mora letno poročilo o upravljanju in vzdrževanju poslati ministrstvu najpozneje do konca februarja tekočega leta za preteklo leto. Zraven tega navede tudi vse svoje predloge in opažanja.

Za potrebe statističnih evidenc izvajalec poroča in izpolni obrazce za Statistični urad Republike Slovenije (SURS), ki vključujejo podatke o porabi vode na sistemu, vire vode in druge podatke.

* nadzor nad delovanjem osuševalnih in državnih namakalnih sistemov ter strokovni nadzor pri izvedbi letnih vzdrževalnih del za te sisteme

Obrazložitev:

Izvajalec opravlja redne letne obhode v skladu s potrebami – npr. osuševalni sistemi v obdobju večjih deževij in državni namakalni sistemi v času namakanja. Izvajalec ministrstvo obvesti tudi o morebitnih nepredvidenih poškodbah oziroma pomembnih dogodkih na območju sistema in hkrati predlaga potrebne ukrepe za njihovo odpravo. O vseh ugotovitvah zapiše zapisnik oziroma uradni zaznamek. Strokovni nadzor nad izvajanjem nalog državne javne službe na osuševalnih in namakalnih sistemih izvaja ministrstvo v skladu z zakonom, ki ureja kmetijstvo.

* druge naloge na področju upravljanja hidromelioracijskih sistemov

Obrazložitev:

Ministrstvo v skladu s svojimi potrebami lahko izjemoma naroči tudi dodatne naloge, ki se jih vključi v letni program upravljanja in letni vzdrževanja. Za ta dodatna dela se pred izvedbo izvajalec in ministrstvo uskladita o predvidenem časovnem obsegu in jih finančno ovrednotita.

**Naloge rednega vzdrževanja osuševalnih sistemov:**

1. košnja trave na brežinah jarkov;
2. posek zarasti na brežinah jarkov (grmovje, drevesa s premerom debel do 20 cm);
3. čiščenje cevnih prepustov z odvozom materiala na deponijo;
4. ročno čiščenje brežin jarka ob izlivki in čiščenje izlivke;
5. zamenjava poškodovanih izlivk;
6. čiščenje hidromelioracijskih jarkov (zakoličba in določitev nivelete jarkov, strojni izkop, odvoz v mikrodepresije na melioracijskem območju s planiranjem);
7. podrahljanje ali krtičenje površin;
8. druge naloge, (kot na primer popravilo obstoječih poljskih poti).

**Naloge rednega vzdrževanja državnih namakalnih sistemov:**

1. košnja trave;
2. pregledi in redno vzdrževanje črpališč;
3. pregledi in zagotavljanje rednega delovanja vozlišč, odvzemnih jaškov, blatnikov in zračnikov;
4. pregledi zasunov in hidrantov;
5. sanacija pokrovov;
6. vzdrževanje cevovodov – odprtih (mostovi);
7. polnjenje in odzračevanje cevovodov;
8. praznjenje namakalnih sistemov in konzerviranje črpališč;
9. odstranjevanje mulja iz usedalnikov in filtrov;
10. meritve katodne zaščite;
11. vzdrževanje električne opreme črpališč;
12. zimska zaščita črpalk in elektro omar;
13. druge naloge (kot na primer popravilo obstoječih poljskih poti).

**Dinamika izvajanja**

Državna javna služba na osuševalnih in namakalnih sistemih se mora izvajati neprekinjeno v celotnem obdobju, v skladu s sedemletnim programom državne javne službe na osuševalnih in namakalnih sistemih in v skladu z letnim programom upravljanja ter letnimi programi vzdrževanja.

**Obrazložitev**

I. UVOD

1. Pravna podlaga (besedilo, vsebina zakonske določbe, ki je podlaga za izdajo predpisa)

Domača pravna podlaga so četrti odstavek 113. člena v zvezi s 115.b členom, tretji odstavek 114. člena in prvi odstavek 118. člena Zakona o kmetijstvu (Uradni list RS, št. [45/08](http://www.uradni-list.si/1/objava.jsp?sop=2008-01-1978), [57/12](http://www.uradni-list.si/1/objava.jsp?sop=2012-01-2416), [90/12](http://www.uradni-list.si/1/objava.jsp?sop=2012-01-3528) – ZdZPVHVVR, [26/14](http://www.uradni-list.si/1/objava.jsp?sop=2014-01-1069), [32/15](http://www.uradni-list.si/1/objava.jsp?sop=2015-01-1327) in [27/17](http://www.uradni-list.si/1/objava.jsp?sop=2017-01-1446)) ter 7. člen Zakona o gospodarskih javnih službah (Uradni list RS, št. 32/93, 30/98 – ZZLPPO, 127/06 – ZJZP, 38/10 – ZUKN in 57/11 – ORZGJS40).

1. Rok za izdajo predpisa, ki ga določa zakon.

Rok ni določen. Uredba mora biti objavljena do konca leta 2018.

1. Splošna obrazložitev v zvezi s predlogom predpisa, če je potrebna.

S spremembo Zakona o kmetijstvu in Zakona o kmetijskih zemljiščih je treba urediti državno službo za upravljanje osuševalnih in namakalnih sistemov (v nadaljnjem besedilu: državna javna služba). Do zdaj je to področje urejala Uredba o načinu izvajanja javne službe upravljanja in vzdrževanja hidromelioracijskih sistemov (Uradni list RS, št. 31/14 in 91/15), ki s sprejetjem Uredbe o izvajanju državne javne službe upravljanja in vzdrževanja osuševalnih ter državnih namakalnih sistemov (v nadaljnjem besedilu: uredba) preneha veljati. V uredbi so podrobneje navedene naloge državne javne službe, vsebina programa upravljanja in programa vzdrževanja. Uredba določa vsebino zahtevka za izplačilo za upravljanje in za vzdrževanje ter katera poročila je treba pripraviti. Uredba je pripravljena z vidika zmanjševanja upravnih ovir.

1. Predstavitev presoje posledic na posamezna področja, če te niso mogle biti celovito predstavljene v predlogu zakona.
2. Izjava o skladnosti predloga predpisa s pravnimi akti Evropske unije in primerjalna preglednica, če gre za prenos direktive.

(Izjava o skladnosti (format pdf ) – izvoz iz zbirke RPS,

primerjalna preglednica (format pdf) – izvoz iz zbirke RPS).

II. VSEBINSKA OBRAZLOŽITEV PREDLAGANIH REŠITEV

Uredba določa naloge državne javne službe upravljanja in vzdrževanja osuševalnih in državnih namakalnih sistemov (v nadaljnjem besedilu: državna javna služba) ter način izvajanja državne javne službe, financiranje, dolžnosti izvajalca državne javne službe, vsebino pogodbe, program upravljanja in programe vzdrževanja osuševalnih in državnih namakalnih sistemov (v nadaljnjem besedilu: HMS) ter način poročanja.

Državna javna služba se opravlja na območju Republike Slovenije.

Državna javna služba po uredbi je upravljanje in vzdrževanje osuševalnih in državnih namakalnih sistemov (ki so vpisani v evidenco osuševalnih in namakalnih sistemov v skladu z zakonom, ki ureja kmetijstvo).

Upravljanje med drugim zajema naloge, kot so: priprava programov vzdrževanja osuševalnih in državnih namakalnih sistemov, nadzor nad delovanjem osuševalnih in državnih namakalnih sistemov ter strokovni nadzor pri izvedbi vzdrževalnih del za te osuševalnih in državnih namakalnih sistemov, priprava vmesnih in letnih poročil za Ministrstvo za kmetijstvo, gozdarstvo in prehrano, osveževanje podatkov za vodenje evidence osuševalnih in namakalnih sistemov, druge naloge, opredeljene v letnem programu upravljanja.

Naloge vzdrževanja osuševalnih in državnih namakalnih sistemov se morajo izvajati tako, da se zagotavlja nemoteno delovanje objektov in naprav hidromelioracijskih sistemov v skladu z njihovo namembnostjo. Naloge vzdrževanja se opravljajo v okviru rednih in investicijskih vzdrževalnih del.

Naloge upravljanja se financirajo iz proračuna Republike Slovenije, sredstva za naloge vzdrževanja zagotavljajo lastniki in zakupniki melioriranih zemljišč.

Z uredbo je določeno, kako se financirata upravljanje in vzdrževanje osuševalnih in državnih namakalnih sistemov.

Opredeljuje se tudi način izbire izvajalca državne javne službe.

**Finančne posledice:**

Za vsakoletne naloge upravljanja HMS se predvidevajo sredstva v višini 221.140 EUR in za naloge vzdrževanja HMS sredstva v višini 1.025.000 EUR.